

อากรแสตมป์ 1 บาท

**สัญญาเลขที่ .......................................**

**สัญญาการรับทุนการศึกษา ภายใต้ทุนสำหรับนักศึกษาระดับปริญญาตรีในการเดินทาง**

**ไปแลกเปลี่ยนความรู้ทางวิชาการและศิลปวัฒนธรรม ณ ต่างประเทศ**

**เขียนที่ (ส่วนงาน) วิทยาเขตกาญจนบุรี มหาวิทยาลัยมหิดล**

**วันที่............เดือน......................................พ.ศ.........................**

สัญญาฉบับนี้ทำขึ้น ณ วิทยาเขตกาญจนบุรี มหาวิทยาลัยมหิดล ตั้งอยู่ที่ 199 หมู่ 9 ตำบลลุ่มสุ่ม อำเภอไทรโยค จังหวัดกาญจนบุรี 71150 ระหว่าง วิทยาเขตกาญจนบุรี มหาวิทยาลัยมหิดล โดย ผู้ช่วยศาสตราจารย์ ดร. ธัชวีร์ ลีละวัฒน์ ตำแหน่ง รองอธิการบดีฝ่ายสารสนเทศและวิทยาเขตกาญจนบุรี มหาวิทยาลัยมหิดลซึ่งต่อไปในสัญญานี้จะเรียกว่า “ผู้ให้ทุน” ฝ่ายหนึ่งกับ (นาย, นาง, นางสาว) ..................……………………………………………. เกิดเมื่อวันที่…………….เดือน...................................พ.ศ....................อายุ.............ปี บัตรประชาชนเลขที่ ..............................................................อยู่บ้านเลขที่.................................. ตรอก/ซอย............................................................... ถนน................................................ตำบล/แขวง...................................................อำเภอ/เขต........................................... จังหวัด.......................................................... รหัสไปรษณีย์..................................โทรศัพท์....................................................... E-mail......................................................................กำลังศึกษาระดับชั้นปีที่............................................. สังกัด ................................................................... บิดาชื่อ............................................................................... มารดาชื่อ........................................................................................ ซึ่งต่อไปในสัญญานี้จะเรียกว่า “ผู้รับทุน” อีกฝ่ายหนึ่ง

โดยที่วิทยาเขตกาญจนบุรี มหาวิทยาลัยมหิดล มีนโยบายที่จะส่งเสริมและสนับสนุนให้นักศึกษาระดับปริญญาตรี มหาวิทยาลัยมหิดลได้มีโอกาสได้เดินทางไปศึกษา ร่วมกับสถาบันการศึกษาในต่างประเทศ รวมถึงการเปิดโลกทัศน์ให้กว้างไกลและมีปฏิสัมพันธ์ที่ดีกับนักศึกษาจากสถาบันต่างประเทศ พร้อมทั้งยังเป็นการพัฒนานักศึกษาให้มีสมรรถนะและศักยภาพในระดับสากล ทั้งสองฝ่ายจึงตกลงทำสัญญากันดังนี้

ข้อ 1 ผู้ให้ทุนตกลงให้ทุน และผู้รับทุนตกลงรับทุน ตามประกาศวิทยาเขตกาญจนบุรี เรื่อง ทุนสำหรับนักศึกษาระดับปริญญาตรีในการเดินทางไปแลกเปลี่ยนความรู้ทางวิชาการและศิลปวัฒนธรรม ณ ต่างประเทศ รวมทั้งข้อบังคับ ประกาศหรือคำสั่งของผู้ให้ทุนที่ได้กำหนด ทั้งที่ได้ออกใช้บังคับอยู่แล้วในวันที่ทำสัญญานี้ หรือที่จะออกใช้บังคับต่อไปภายหน้าโดยเคร่งครัด รายละเอียดปรากฏตามเอกสารแนบท้ายสัญญา ซึ่งถือว่าเป็นส่วนหนึ่งของสัญญานี้ เพื่อศึกษาวิชาการ ณ ...................................................................... ประเทศ ............................................... ตั้งแต่วันที่ ............. เดือน .......................... พ.ศ. ................. จนถึงวันที่ ................. เดือน .............................พ.ศ. ...................

ข้อ 2 ในระหว่างรับทุนตามสัญญานี้ ผู้รับทุนต้องอยู่ในความควบคุมดูแลของผู้ให้ทุน โดยจะประพฤติและปฏิบัติตามระเบียบ ข้อบังคับ ประกาศหรือคำสั่งของผู้ให้ทุนที่ได้กำหนด

ข้อ 3 ในระหว่างการรับทุนตามสัญญานี้ ผู้รับทุนต้องเดินทางไปศึกษาวิชา ณ มหาวิทยาลัยเจ้าภาพตามกำหนดการที่ได้รับอนุมัติจากมหาวิทยาลัย หากมีความจำเป็นต้องเปลี่ยนแปลงกำหนดการเดินทาง ส่วนงานต้นสังกัดต้องทำเรื่องขออนุมัติเปลี่ยนแปลงวันเดินทางมายังมหาวิทยาลัย และต้องได้รับอนุมัติจากผู้ให้ทุนก่อนผู้รับทุนเดินทาง

ข้อ 4 ในระหว่างรับทุนตามสัญญานี้ ผู้รับทุนต้องไม่หลีกเลี่ยง ละเลย ทอดทิ้ง ยุติ หรือ เลิกการศึกษาก่อนสำเร็จการศึกษาตามโครงการศึกษานั้น หากผู้รับทุนไม่ปฏิบัติตามผู้ให้ทุนมีสิทธิ์บอกเลิกสัญญาได้ทันที และผู้รับทุนจะต้องชดใช้คืนเงินทุนทั้งหมด หรือบางส่วนคืนผู้ให้ทุน ภายใน 60 วัน นับจากวันที่ผู้รับทุนยุติการศึกษา หากผู้รับทุนไม่ชำระภายในกำหนดระยะเวลาดังกล่าว หรือชำระให้แต่ไม่ครบถ้วนผู้รับทุนยินยอมให้คิดดอกเบี้ยในอัตราร้อยละ 15 (สิบห้า) ต่อปี ของจำนวนเงินที่ยังมิได้ชำระ นับตั้งแต่วันที่ครบกำหนดระยะเวลาดังกล่าวจนกว่าจะชำระเงินครบถ้วน

ในกรณีมีเหตุสุดวิสัย อาทิ เจ็บป่วยกระทันหัน ภัยพิบัติ อุบัติเหตุ และเหตุการณ์ความไม่สงบทางการเมือง ส่วนงานเจ้าภาพจะต้องส่งหนังสือชี้แจงมายังผู้ให้ทุน โดยผู้ให้ทุนสามารถพิจารณาเรียกคืนเงินทุนสนับสนุนได้ตามที่เห็นสมควร

ข้อ 5 ผู้รับทุนต้องส่งรายงานการเดินทาง (KAIR-04) และประเมินผลการเข้าร่วมกิจกรรม/การแลกเปลี่ยนทางวิชาการ มายังงานวิเทศสัมพันธ์และสื่อสารองค์กร ชั้น 1 อาคารอำนวยการ วิทยาเขตกาญจนบุรี ภายใน 30 วัน นับแต่วันที่เสร็จสิ้นการเข้าร่วมกิจกรรม/การแลกเปลี่ยนทางวิชาการ ณ มหาวิทยาลัยเจ้าภาพ

ข้อ 6 ถ้าผู้รับทุนไม่ประพฤติ หรือไม่ปฏิบัติตามสัญญา ข้อ 3 ข้อ 4 และข้อ 5 ในประการหนึ่งประการใด ผู้รับทุนยินยอมรับผิดชดใช้ทุนที่ผู้ให้ทุนได้จ่ายไปแล้วทั้งสิ้น

ข้อ 7 หากผู้รับทุนได้รับการอนุมัติให้สำเร็จการศึกษาก่อนวันเดินทางเข้าร่วมกิจกรรม /การแลกเปลี่ยนทางวิชาการ การอนุมัติเงินทุนสนับสนุนนั้นถือเป็นอันยกเลิก

ข้อ 8 ผู้รับทุนต้องยินยอมหรืออนุญาตให้ข้อมูลส่วนบุคคลตามนโยบาย พ.ร.บ.คุ้มครองข้อมูลส่วนบุคคล (PDPA) กับงานวิเทศสัมพันธ์และสื่อสารองค์กร วิทยาเขตกาญจนบุรี มหาวิทยาลัยมหิดล

สัญญานี้ทำขึ้น 2 ฉบับ มีข้อความถูกต้องต้องกัน คู่สัญญาทั้ง 2 ฝ่าย ได้ทราบและเข้าใจข้อความสัญญาฉบับนี้ดีแล้ว จึงได้ลงนามในสัญญานี้และต่างเก็บไว้ฝ่ายละ 1 ฉบับ

ลงนาม............................................................................... ผู้ให้ทุน

(ผู้ช่วยศาสตราจารย์ ดร. ธัชวีร์ ลีละวัฒน์)

รองอธิการบดีฝ่ายสารสนเทศและวิทยาเขตกาญจนบุรี

ลงนาม .......................................................................... ผู้รับทุน

(...........................................................................)

ลงนาม ........................................................................... พยาน

(........................................................................) ตำแหน่ง........................................................

ลงนาม ........................................................................... พยาน

(........................................................................) ตำแหน่ง........................................................